**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

 **ΤΜΗΜΑ ΔΗΜΟΣΙΟΓΡΑΦΙΑΣ ΚΑΙ ΜΜΕ**

 **Μεταπτυχιακό Πρόγραμμα**

 **Ακαδημαϊκό έτος**

 **2016-2017**

**Μάθημα: Επικοινωνιακή Πολιτική & Πολιτισμός**

Τύπος: Yποχρεωτικό κατεύθυνσης

Κατεύθυνση: Επικοινωνία

**Εξάμηνο: A! - Χειμερινό**

**Αίθουσα: 2, 2ος όροφος**

**Ημέρα: Πέμπτη. Ώρα: 17.00-19.15**

**Διδάσκουσα: Σοφία Καϊτατζή-Γουίτλοκ**

**[1] Σύνοψη**

 Αντικείμενο του μαθήματος είναι η γνώση της παραγωγής πολιτικής (policy-making), δηλαδή των διαδικασιών *λήψης αποφάσεων* και υλοποίησής τους από κυβερνητικά, νομοθετικά ή διοικητικά όργανα του κράτους, στα θέματα *των επικοινωνιών* και *του πολιτισμού*. Με βάση το στόχο μας, ορίζουμε τις έννοιες-κλειδιά και αποσαφηνίζουμε τι είναι αυτό που αποκαλείται ***δημόσια πολιτική***. Διακρίνουμε τους *πρωταγωνιστές* οι οποίοι οφείλουν να ασκούν πολιτική και ταξινομούμε όλα τα ‘θεσμικά υποκείμενα’ που εμπλέκονται στην παραγωγή δημόσιας πολιτικής αλλά και στον έλεγχο της δημόσιας ατζέντας, στα σύγχρονα δημοκρατικά κράτη.

Σκιαγραφούμε το διττό, *κρατικό* και *υπερ-κρατικό* σύστημα της Ευρωπαϊκής Ένωσης (ΕΕ), ως το κρίσιμο πλαίσιο λήψης αποφάσεων και παραγωγής πολιτικής, ιεραρχώντας τα δύο επίπεδα (κρατικό – υπερ-κρατικό) μεταξύ τους. Παρουσιάζουμε εκφάνσεις εξωγενών οικονομικο-πολιτικών πιέσεων στις οποίες υπόκειται το πολιτικό σύστημα, κατά την άσκηση της πολιτικής, π.χ. εξαιτίας της παγκοσμιοποίησης και της έντασης των διεθνών αλληλεξαρτήσεων. Παρουσιάζουμε τις κοινωνικο-οικονομικές, θεσμικές και πραγματικές προϋποθέσεις υπό τις οποίες μια ***πολιτική*** (α) σχεδιάζεται, (β) αποφασίζεται, (γ) υλοποιείται και (δ) μπορεί να ευοδωθεί ή μη.

Αναδεικνύουνε την *sui generis* *ιδιοτυπία* της ‘επικοινωνιακής πολιτικής’ και της ‘πολιτικής πολιτισμού’. Η ***επικοινωνιακή πολιτική*** δεν είναι ένα οποιοδήποτε τρέχον πεδίο, αλλά ένα εξόχως κρίσιμο και *στρατηγικό πεδίο άσκησης πολιτικής*, καθώς διαμορφώνει κανονιστικά το ρόλο των ΜΜΕ, ως ελεγχόντων την πολιτική και τον πολιτισμό. Άπτεται, έτσι, ευθέως της σύστασης της δημοκρατίας, καθορίζοντας ταυτόχρονα και την ουσία της ‘πολιτισμικής ταυτότητας’.

Παρουσιάζουμε ορισμένες κλασικές θεωρίες για την ‘παραγωγή δημόσιας πολιτικής’, την *άσκηση εξουσίας*, το ρόλο του σύγχρονου κράτους και τους προνομιακούς συνομιλητές του, τον *εκδημοκρατισμό*, αλλά και τις προκλήσεις του πολιτεύματος εν μέσω παγκοσμιοποίησης, καθώς και τις επιπτώσεις των παραπάνω φαινομένων στην ‘Πολιτική του Πολιτισμού’. Τέλος, αξιολογούμε ορισμένες καθοριστικές για την *επικοινωνιακή πολιτική* αποφάνσεις νομολογίας από εθνικά και διεθνή δικαστήρια.

Αφού παρουσιαστούν οι άξονες, οι προϋποθέσεις και οι θεωρίες περί την ***επικοινωνιακή πολιτική***, αναλύουμε ακολούθως και αξιολογούμε παραδείγματα συγκεκριμένων πολιτικών. Οι επιλεγμένες πολιτικές αφορούν σε ‘οδηγίες’, ‘νόμους’, ‘κανονισμούς’ ή ‘προγράμματα’, όπου παγίως εμπλέκονται αντικρουόμενα συμφέροντα. Διδάσκουμε μεθόδους αξιολόγησης των στόχων που επιδιώκονται στα εξεταζόμενα παραδείγματα πολιτικής, καθώς και των επιτευγμάτων ή των αστοχιών τους. Αυτά αφορούν στην τηλεόραση, τον κινηματογράφο, την ηλεκτρονική διακυβέρνηση, τα νέα δικτυακά, διαδραστικά πολιτικο-επικοινωνιακά μέσα, αλλά ακόμη και πολιτικές, όπως ο θεσμός της ‘Πολιτιστικής Πρωτεύουσας της Ευρώπης’ ή η ανάπτυξη πολύμορφων *φεστιβάλ*. Στην ανατομία των περιπτώσεων δίνουμε έμφαση στις επιδράσεις τους στην λειτουργία της *πολιτικής επικοινωνίας*, τον πλουραλισμό και τη διαπολιτισμικότητα. Γνώμονας της πραγμάτευσης είναι η κρίσιμη για τη *δημοκρατία*, χορήγηση επάρκειας ‘*πολιτικής γνώσης*’ στους πολίτες και εν προκειμένω στους *Ευρωπαίους* για τους θεσμούς της πολιτείας τους και για την ανάπτυξη ενός ζητούμενου κοινού ‘*πολιτικού πολιτισμού’*.

**[2] Μαθησιακοί Στόχοι**

Το μάθημα στοχεύει:

* να καλύψει περιεκτικά το δυναμικό αυτό πεδίο, εφοδιάζοντας γνωστικά τους μεταπτυχιακούς φοιτητές σχετικά με το στρατηγικό ρόλο της *επικοινωνιακής πολιτικής* στην *κοινωνία*, τον *πολιτισμό* και την *πολιτεία*.
* να παρουσιάσει κριτήρια και άξονες για την ανάλυση και πλήρη κατανόηση του ρόλου της *επικοινωνιακής πολιτικής* -ή της ανυπαρξίας της- αλλά και για την ικανότητα συσχέτισής της με άλλες κρίσιμες θεσμικές, οικονομικές ή κοινωνικο-πολιτικές λειτουργίες και πολιτικές.
* να παράσχει ουσιαστικές γνώσεις και μεθοδολογικές δεξιότητες για την πρακτική άσκηση και τη γνωμοδότηση επικοινωνιακής πολιτικής. Επιδιώκεται οι μεταπτυχιακοί απόφοιτοι να είναι σε θέση να αναπτύσσουν αυτοδύναμα και με ευθυκρισία, πρώτον, κριτική ανάλυση και αξιολόγηση κάθε *επικοινωνιακής πολιτικής* και, δεύτερον, να είναι σε θέση οι ίδιοι να αναλάβουν δράση ως *σύμβουλοι επικοινωνιακής πολιτικής*. Δηλαδή, να προτείνουν-συμβουλεύουν ως επαγγελματίες - ειδήμονες σε κρίσιμα συναφή ζητήματα.

**[3] Αξιολόγηση**

 Η αξιολόγηση των φοιτητών / φοιτητριών γίνεται σε ατομική βάση και με τριπλό τρόπο. Πρώτον, με την ατομική προφορική παρουσίαση και ανάπτυξη ***θεματικής εργασίας*** σε ένα προεπιλεγμένο θέμα, αλλά και με την ενεργό συμμετοχή στο σεμιναριακό σκέλος συζήτησης - αξιολόγησης των προφορικών εργασιών. Δεύτερον, με την παρουσίαση της ατομικής εργασίας ‘δημοσιογραφικά’, στο πλαίσιο ωριαίας ***ραδιοφωνικής εκπομπής*** στο Εθελοντικό Δημοτικό Ραδιόφωνο με το οποίο συνεργαζόμαστε, Πέμπτες 11.00 – 12.00. Τρίτον, με την παράδοση ***γραπτού δοκιμίου*** πάνω στην ίδια θεματική εργασία που παραδίδεται στο τέλος του εξαμήνου.

**[4] Ενδεικτικό Θεματολόγιο Εργασιών - 2016 /2017**

[1] Ο πολιτισμός ως πεδίο δημόσιας πολιτικής διαμάχης. Συγκριτική αποτίμηση πρόσφατων ανάλογων εγχειρημάτων σε δύο ή τρεις διαφορετικές χώρες.

[2] Πολιτιστική χορηγία και ‘χορηγισμός’. Η παράδοση του χορηγισμού και οι σύγχρονες εκδηλώσεις - αξιοποιήσεις της. Ο ρόλος των κρατικών νομοθετικών παρεμβάσεων για τη σύγχρονη ανάπτυξη αυτής της πρακτικής.

[3] Πρόγραμμα ιδεών και καινοτομικών προτάσεων για τη δημιουργία και την ανάπτυξη **μιας νέας επικοινωνιακής πολιτικής** για τη χώρα μας. (Εργασία που βασίζεται στην *προσομοίωση ρόλου συμβούλου* επικοινωνίας – κυβερνητικού στελέχους).

[4] Πώς είναι δυνατόν να δρομολογηθούν ‘πολιτικές’ αναζωογόνησης του πολιτισμού και να κινητοποίησης των δημιουργικών δυνάμεων του πολιτισμού στην Ελλάδα (ή την ΕΕ ή συγκεκριμένη άλλη χώρα) στο σημερινό παγκόσμιο περιβάλλον;

[5] ‘Πολιτικός Πολιτισμός’ και σύγχρονη Επικοινωνιακή Πολιτική. Πλαίσια αμοιβαίας σχέσης εμπιστοσύνης και ανατροφοδότησης ανάμεσα στους πολίτες, τους εκπροσώπους της Πολιτικής και των ΜΜΕ.

[6] Η πολιτική για το θεσμό της ‘Πολιτιστικής Πρωτεύουσας της Ευρώπης’:

(α) ιστορική και συγκριτική αποτίμηση.

(β) επικοινωνιακή κάλυψη και προβολή του πετυχημένου θεσμού, στο διασυνοριακό επικοινωνιακό ‘σύμπαν’.

[7] Η πολιτική για την ενίσχυση της οπτικο-ακουστικής δημιουργίας και παραγωγής στην Ευρώπη: Τα προγράμματα MEDIA και Eurimages. Παρουσίαση και κριτική αξιολόγηση των στοχεύσεων και των αποτελεσμάτων αυτής της αμυντικής ‘πολιτικής πολιτισμού’ στο πεδίο του κινηματογράφου και των τηλεοπτικών Μέσων.

[8] Η ανάπτυξη των Φεστιβάλ και των διεθνών εικαστικών εκθέσεων τύπου BIENNALE: ο ρόλος της ‘πολιτιστικής πολιτικής’ και της επικοινωνίας σε αυτό το φαινόμενο.

[9] Επικοινωνία, πολιτισμός, και οικονομία του ελεύθερου χρόνου. Τάσεις, κίνητρα, αποδόσεις σε τοπικό / εθνικό και σε υπερ-τοπικό, διεθνές επίπεδο. Ο ρόλος των ατόμων, των συλλογικοτήτων και του κοινού στην ανάπτυξή τους.

[10] Πολιτική, πολιτισμός και τουρισμός. Ποιο πολιτικό μείγμα αρμόζει για την ανάπτυξη ενός ενδιαφέροντος, αξιοβίωτου αλλά και οικονομικά προσοδοφόρου σύγχρονου εθνικού **branding**;

[11] Η συμβατότητα εμπορευματοποίησης των επικοινωνιακών διαδικασιών και μέσων με την επίτευξη ουσιαστικών και υψηλών πολιτιστικών στόχων.

[12] Η διπλή πρόκληση του ‘συμβιβασμού’ των αντικρουόμενων συμφερόντων και της πρόταξης και υπηρέτησης του *γενικού συμφέροντος* στην επικοινωνιακή πολιτική.

[13] Κριτήρια και προτάγματα επικοινωνιακής πολιτικής ως προς την κατανομή τηλεοπτικών συχνοτήτων. Η περίπτωση της ‘Τηλεοπτικής Επικοινωνιακής Πολιτικής της Ελληνικής Κυβέρνησης’ το Φθινόπωρο του 2015.

[14] Κριτήρια και προτάγματα τηλεοπτικής πολιτικής αναφορικά με την ‘Τηλεόραση Δημόσιου Χαρακτήρα’ (Public Service Broadcasting). Υπό ποιους όρους και πώς θα διασφαλίζεται ο θεσμός εξαίρετης και αξιοβίωτης ΡΤΔΧ;

[15] Φεστιβάλ Κινηματογράφου – Πλαίσια Εγχώριων και Διεθνών Ανταλλαγών

[16] Κινήματα Αλληλεγγύης και Σύγχρονες Μορφές Εθελοντισμού και Ακτιβισμού

[17] Ευρωπϊκά Προγράμματα Ανταλλαγών και Διαπολιτισμικών Συνεργειών: Έρασμος

[18] Δρώμενα Ερασιτεχνικής Καλλιτεχνικής Έκφρασης – Φολκλόρ, Πολιτισμός και Τουρισμός

[19] Δημοτική Πολιτική Πολιτισμού: ‘Αδελφοποίηση Πόλεων’

[20] Τοπικά Δρώμενα, Συναπαντήματα και Συμπόσια: Συνάξεις, Παρελάσεις, Καρναβάλια, Αναστενάρια, Αγώνες, Πανηγύρια, ‘Γιορτές Συγκομιδής’ (Κρασιού, Φρούτων, Ψαριών κ.α.).

**[5] Βιβλιογραφία**

**Βασικά συγγράμματα - Θεωρία:**

**[1]** Hill Michael, (1999), **The Policy Process in the Modern State,** London, Prentice Hall, Harvester Wheatsheef , (κεφ. 1.)

**[2]** Lukes, Steven (2007), **Εξουσία : Μια Ριζοσπαστική Θεώρηση,** Αθήνα, Εκδόσεις Σαββάλας, βλέπε ειδικότερα την ‘Εισαγωγή’ της Καϊτατζή-Γουίτλοκ, ‘**Η Δύναμη της Άγνοιας και η Υποταγή**’.

**[3]** Καϊτατζή-Γουίτλοκ Σοφία, (2010), **Μορφές και Μέσα Πολιτικής Επικοινωνίας,** Θεσσαλονίκη, University Studio Press, (κεφάλαια 1 , 6 και 12).

**[4]** Kaitatzi-Whitlock Sophia, ‘**Changing Media Ontology and the Polity’**, (2013), Chapitre 1, en ‘**Nouvaux Ecrans, Nouvelle Regulation?**’, M. Hanot & J-P Docquir (eds), Bruxelles, Larcier

**[5]** Papathanassopoulos Stylianos & Ralph Negrine, (2010), **Communications Policy: Theories and Issues,** (eds), **London**: Palgrave Macmillan.

**Βασικά συγγράμματα – Περιπτώσεις Πολιτικής:**

**[1]** Kaitatzi-Whitlock Sophia, (2005), **Europe’s Political Communication Deficit,** Burry - St Edmunts, Arima Abramis Academic Publishing.

**[2]** Καϊτατζή-Γουίτλοκ, Σοφία (1998), **‘Η Ευρωπαϊκή Πολιτική Επικοινωνιών: ο Τομέας των Οπτικοακουστικών Υπηρεσιών’**, Επιστημονική Επιθεώρηση, *Σύγχρονα Θέματα*, Αθήνα.

**[3]** Καϊτατζή-Γουίτλοκ, Σοφία, (1999), ‘**Δικαίωμα Απάντησης και 'Αυτορύθμιση' στην Τηλεόραση’**, *Το Σύνταγμα*, Τόμος 25ος, Τεύχη 3ο-4ο, Εκδόσεις Ν. Σάκκουλα, Αθήνα.

**[5]** Καϊτατζή-Γουίτλοκ, Σοφία (1998), **‘*Πολιτική Επικοινωνία και Επικοινωνιακή Πολιτική: Επικίνδυνες Σχέσεις σε Φαύλο Κύκλο’***  Ζητήματα Επικοινωνίας’ Τεύχος 12-13 (2011), σελίδες 33-51 Αθήνα, Καστανιώτης

**[6]** Kaitatzi-Whitlock Sophia, (2014), ***‘Greece, the Eurozone Crisis and the Media: the Solution is the Problem’***, JAVNOST / The Public, <http://www.tandfonline.com/loi/rjav20>

**Συμπληρωματική Βιβλιογραφία:**

**[1]** Mansell Robin & Marc Raboy, (2010), **The Handbook of Global Media and Communication Policy**, (eds), London, Willey-Blackwell

**[2]** Papathanassopoulos Stylianos & Ralph Negrine, (2011), **European Media: Structures, Politics and Identities**, Cambridge, Polity Press

**[3]** Maxwell Richard et al. (2014), ‘**Media and the Ecological Crisis’,** New York, Routledge. Στο βιβλίο αυτό βλέπε ειδικότερα το κεφάλαιο: **'E-Waste, Human-Waste, Infoflation’**της Sophia Kaitatzi-Whitlock.

**[4]** Στρατηλάτης, Κώστας, (2006), ‘**Συντάσσοντας το Δικαίωμα Δημόσιας Ηλεκτρονικής Επικοινωνίας**’, Θεσσαλονίκη, εκδόσεις Σάκκουλα

**[5]** Wasko Janet, et al. (2011 ), ‘**The Handbook of Political Economy of Communications’**, (eds), London, Willey-Blackwell

**[6]** Chakravartty Paula & Sarikakis Katherine, (2006), ‘**Media Policy and Globalization’**, London, Palgrave-Macmillan

**[7]** Downing John, (2010), ‘***The Sage International Encyclopedia of Alternative Media’***, (ed), New York, Sage

**[8]** Hallin Daniel & Paolo Mancini, (2004), ‘**Comparing Media systems: Three Models of Media and Politics**, Cambridge, Cambridge University Press

**[9]** Dupagne Michel & Peter Seel (1998), ‘**High Definition Television: A Global Perspetive’**, Iowa, Iowa State University Press.

**[10]** Sophia Kaitatzi-Whitlock, (2024), ‘**Greece, the Eurozone Crisis and the Media: The Solution Is the Problem’**, JAVNOST – THE PUBLIC

**[11]** Kaitatzi-Whitlock Sophia, (1996), ‘**Pluralism and Media Concentration in Europe: Media Policy as Industrial Policy’**, European Journal of Communication, Vol. 11, Sage, London.

**[12]** Terzis, George, (2007), ‘**European Media Governance: National and Regional Dimensions’**, (ed.), Bristol, Intellect Books

**[13]** Kaitatzi-Whitlock Sophia, (1997), ‘**The Privatizing of Conditional Access Control in the European Union**’, Communications and Strategies, No. 25, 1st quarter 1997, IDATE, Montpellier, France.

**[14]** Paolο Baldi & Uwe Hasebrink, (2007), ‘**Broadcasters and Citizens in Europe: Trends in Media Accountability and Viewer Participation’**, (eds), Bristol, Intellect Books

**[15]** Καϊτατζ ή-Γουίτλοκ, Σοφία, (2005), ‘**Η Απουσία Κοινής Ευρωπαϊκής Ταυτότητας ως Απόρροια της Απουσίας Ευρωπαϊκής Δημόσιας Σφαίρας’**, κεφάλαιο στο βιβλίο ‘*Καινοτομίες και Προκλήσεις στα Ευρωπαϊκά ΜΜΕ*’, Σ. Καϊτατζή-Γουίτλοκ & Α. Μπαλτζής (επιμ.), Θεσσαλονίκη, University Studio Press.

**[16]** Kaitatzi-Whitlock Sophia, (1997), ‘**The Political Economy of the Media at the Root of the EU’s Democracy Deficit**’, πρώτο κεφάλαιο στο συλλογικό τόμο: ‘***Democracy, Media and European Culture****’*, επιμέλειας Ib Bundebjerg & Peter Madsen, Bristol, Intellect Books.

 **[17]** Δεληγιάννη, Έλσα, ‘**H Ηθική των ΜΜΕ’**, σελ. 48-52 επ.

Τηλεόραση χωρίς σύνορα: H αρχή της ελεύθερης κυκλοφορίας των εκπομπών και η απαγόρευση συντρέχοντος ελέγχου. Υπόθεση Turner / Delanoe.

**[6] Δομή του μαθήματος:**

 Κατά το πρώτο σκέλος του μαθήματος γίνεται διάλεξη-παράδοση, ενώ κατά το δεύτερο, το μάθημα έχει σεμιναριακό χαρακτήρα και βασίζεται στην ενεργό διάλογο. Ειδικότερα, το σεμινάριο αναπτύσσεται με τη συμμετοχή των φοιτητών / φοιτητριών συζήτηση των κεντρικών θεματικών της ύλης, ιδίως εκείνων που διδάχθηκαν στα αμέσως προηγούμενα μαθήματα. Στόχος είναι η κριτική συμμετοχική διαβούλευση και η ανάπτυξη της μεθόδου πιθανολογικών προσεγγίσεων (σεναρίων) στην εξέταση της παραγωγής εναλλακτικών πολιτικών ή πολιτικής υπό άλλες συνθήκες. Οι προσεγγίσεις αυτές στηρίζονται [α] σε συναφή θεωρητικά μοντέλα, αλλά και [β] στην αξιολόγηση καταστάσεων εν όψει απρόβλεπτων ή δυσμενών εκβάσεων / αποδόσεων των πολιτικών.

**[7] Αναλυτικό Χρονοδιάγραμμα Μαθημάτων**

|  |  |
| --- | --- |
| **Ημερομηνία** | **Περιγραφή Ενοτήτων της Ύλης** |
| **1.** **Πέμπτη****20-10-16** | Συνοπτική εισαγωγή στους σκοπούς και το περιεχόμενο του μαθήματος καθώς και στους επιδιωκόμενους μαθησιακούς στόχους και τις έννοιες-κλειδιά. |
| **2.** **Πέμπτη****27-10-16** | - Πολιτική: Ορισμοί και εννοιολογικές αποσαφηνίσεις.- Η διάκριση **Πολιτικής**, ως γένους, από τη **δημόσια, κυβερνητική πολιτική** και αυτής από μη-δημόσιες, άτυπες ή ιδιωτικές πρωτοβουλίες και μορφές ‘πολιτικής’.- Ποιοι είναι οι πρωταγωνιστές και οι δρώντες στην παραγωγή πολιτικής; Από ποιους παράγεται νόμιμα; Πώς εφαρμόζεται επιτυχώς; - Προϋποθέσεις ταυτοποίησης της δημόσιας πολιτικής: ι. γίνεται με δημόσια δαπάνηιι. στοχεύει υπέρ του δημοσίου / γενικού συμφέροντοςιιι. υπόκειται στην υποχρέωση δημόσιας λογοδοσίας, διαφάνειας και αξιολόγησης.- Προϋποθέσεις επιτυχίας ***υλοποίησης*** πολιτικών προγραμμάτων / εγχειρημάτων |
| **3.****Πέμπτη****03-11-16** | - Δημόσια ‘επικοινωνιακή πολιτική’: Ορισμοί και αποσαφηνίσεις.- Ένταξη - συσχέτιση με τον πολιτισμό. - Πώς προκύπτουν και από ποιους καθορίζονται οι βασικές στοχοθεσίες κάθε προκρινόμενης επικοινωνιακής πολιτικής ή αντίστοιχα της ισχύουσας.- Συστημικές, δομικές ή συγκυριακές προκλήσεις για την υιοθέτηση / υλοποίηση επικοινωνιακής πολιτικής.- Η αρμοδιότητα και ικανότητα για παραγωγή πολιτικής σε αντιπαραβολή με τη θεωρία της ‘ημερήσιας θεματολογίας’ ('agenda setting theory', και με τη θεωρία της 'μη απόφασης / μη-πολιτικής (‘non-decision-making'). |
| **Πέμπτη****10-11-2016** | - Το Ευρωκοινοτικό πλαίσιο ως αφετηρία της ισχύουσας επικοινωνιακής πολιτικής. Τα περιθώρια δράσης των κρατών-μελών (Κ-Μ) της ΕΕ.- Τα αρμόδια ενωσιακά όργανα για τις διαδικασίες λήψης αποφάσεων.- Εντάσεις και επιπτώσεις της *ιδιάζουσας δυαδικότητα*ς στον τομέα της Πολιτικής του Πολιτισμού. - *Αρχή της Επικουρικότητας* και λήψη αποφάσεων πολιτικής στα εθνικά πολιτικά όργανα. Η σχέση μεταξύ εθνικού πολιτικού επιπέδου και υπερ-κρατικού, ενωσιακού επιπέδου. - Διερωτήσεις για τη βιωσιμότητα / αποτελεσματικότητα ενιαίων στοχεύσεων πολιτικής σε μια ευρεία, ετερογενή πολιτική ένωση, όπως η ΕΕ.  |
| **5.** **Πέμπτη****17-11-2016** | [α]. Θεωρίες για τη διαδικασία λήψης αποφάσεων και την παραγωγή ***δημόσιας πολιτικής*** σύμφωνα με τους: ι. David Eastonιι. Aaron Wildavskiιιι. Michael Hill  |
| **6.** **Πέμπτη****24-11-16** | [β]. Κριτική αντιπαράθεση κλασικών θεωρητικών προσεγγίσεων για την **παραγωγή δημόσιας πολιτικής**, πρώτον, σε συνάρτηση με τη νομή της *δημόσιας* *εξουσίας* και της *ισχύος*. Δεύτερον, και ειδικότερα, με την προάσπιση της δημοκρατίας. ι. Robert Dahl ιι. Bachrach & Baratz ιιι. Steven Lukes-Ποιοι παρεμβαίνοντες τρίτοι νομιμοποιούνται να επηρεάζουν την κρατική πολιτική; Και ποιοι εν τέλει μπορούν -θεμιτά ή αθέμιτα- να το πράττουν; - Το φαινόμενο του lobbying: ο ρόλος του στην τρέχουσα επικοινωνιακή πολιτική.  |
| **7.** **Πέμπτη****01-12-2016** | - Η θεωρία περί 'πολιτιστικού ιμπεριαλισμού'.ι. Herbert Schillerii. Cees Hamelinkiii. Armand MattelartH ματαιωμένη πολιτική για τη Νέα Παγκόσμια Πληροφοριακή Τάξη (New World information and Communication Order (NΕWICO)) και η έκθεση McBride της UNESCO.- Ο ρόλος και τα όρια του σύγχρονου κράτους υπό καθεστώς **απορρύθμισης** και **αυτορρύθμισης** των αγορών, ως υπόβαθρο για την παραγωγή και υλοποίηση της σύγχρονης δημόσιας πολιτικής. -Οι προκλήσεις από το καθεστώς της παγκοσμιοποίησης των οικονομικών δομών. - Ο καταλυτικός ρόλος των παγκόσμιων πληροφοριακών / επικοινωνιακών υποδομών για τις εξελισσόμενες μεταλλάξεις.  |
| **8.** **Πέμπτη****08-12-2016** | - Σχέση **Πολιτικής, Πολιτικής Επικοινωνίας** και **Πολιτικής Επικοινωνιών (Επικοινωνιακής Πολιτικής):** - Η διαρκώς ανατροφοδοτούμενη σχέση επικοινωνιακής πολιτικής και πολιτικής επικοινωνίας.Ο φαύλος κύκλος εγκλωβισμού των πολιτικών από την επιλογή / επιβολή της **αυτορρύθμισης των μεντιακών αγορών.**-Πολιτική Δημοκρατία & Παραγωγή Πολιτικής Επικοινωνιών.- Θεσμοθετώντας τα ***Επικοινωνιακά Δικαιώματα των Πολιτών***- ‘Πολιτικός πολιτισμός’ και επικοινωνιακή πολιτική. [ΕΞΕΤΑΣΤΕΑ ΥΛΗ: Κεφ. 1. Καϊτατζή ‘Μορφές και Μέσα Πολιτικής Επικοινωνίας’, (2010), σσ. 27-70.]  |
| **9.** **Πέμπτη****15-12-2016** | ΑΝΑΛΥΣΗ ΠΕΡΙΠΤΩΣΕΩΝ [α] ΔΙΑ-ΣΥΝΟΡΙΑΚΗ ΤΗΛΕΟΡΑΣΗ- Η ‘Οδηγία Τηλεόραση Χωρίς Σύνορα’ (Ο-ΤΧΣ): Κεντρικοί στόχοι. ι. επικοινωνιακή πολιτική στον οπτικο-ακουστικό τομέα (τηλεόραση – κινηματογράφος). ιι. Πρωτοκαθεδρία της οικονομικής λειτουργίας των ΜΜΕ μέσω της υπερ-ενίσχυσης του κομβικού ρόλου της διαφήμισης.ιιι. Πρωτοκαθεδρία του κοινοτικού έναντι του εθνικού δικαίου.- Συγκρουσιακά ζητήματα και διακυβεύματα στην Ο-ΤΧΣ: στα Κ-Μ, στην ΕΕ και στο διεθνή στίβο. - Η κόντρα ΕΕ-ΗΠΑ σε ΓΚΑΤ/ΠΟΕ. - Το κρίσιμο ζήτημα της ‘συμμόρφωσης’ των κρατών-μελών της ΕΕ στο δίκαιο της χώρας εκπομπής, παρά στη χώρα λήψης σήματος. -Η Πολιτιστική Εξαίρεση.  |
| **10.** **Πέμπτη****22-12-2016** | ΑΝΑΛΥΣΗ ΠΕΡΙΠΤΩΣΕΩΝ [β] ΠΛΟΥΡΑΛΙΣΜΟΣ ΚΑΙ ΙΣΟΠΟΛΙΤΕΙΑ- Η ματαιωμένη πολιτική τη ΕΕ εναντίον της ιδιοκτησιακής συγκέντρωσης στους ιδιοκτήτες των οργανισμών ΜΜΕ και συσσώρευσης οικονομικής, επικοινωνιακής και πολιτικής δύναμης στην ΕΕ. Η εκτροπή της περίπτωσης Berlusconi.-Πολιτική Επικοινωνιακού Πλουραλισμού μέσω ελέγχου της ιδιοκτησιακής συγκέντρωσης.-Η πολιτική επικοινωνιακού πλουραλισμού και πολιτιστικής αυτοδιάθεσης μέσω ενίσχυσης των ραδιοτηλεοπτικών συστημάτων δημόσιου χαρακτήρα. - Η Πολιτική κατά της κατάχρησης της ‘επικοινωνιακής εξουσίας’ ή ‘περί ‘βασικού μετόχου’ στην Ελλάδα. Επικοινωνιακή πολιτική και το φαινόμενο της ‘Διαπλοκής’. |
| **11.** **Πέμπτη****00-01-2017** | ΑΝΑΛΥΣΗ ΠΕΡΙΠΤΩΣΕΩΝ [γ] ΔΙΚΑΣΤΙΚΗ ΕΞΟΥΣΙΑ & ΠΟΛΙΤΙΚΗ -Τα Δικαστήρια ως εμπροσθοφυλακή στην παραγωγή ‘πρωτότυπης’ ή ρηξικέλευθης πολιτικής.- Διάσημες δικαστηριακές αποφάσεις και νομολογία με καταλυτικές επιδράσεις στην ασκούμενη επικοινωνιακή πολιτική της τελευταίας τριακονταετίας.- Ανώτατο δικαστήριο των ΗΠΑ, Ευρωπαϊκό Δικαστήριο Δικαιωμάτων του Ανθρώπου, (ΕΔΔΑ) και Δικαστήριο της Ευρωπαϊκής Κοινότητας (ΔΕΚ). |
| **12.** **Πέμπτη****00-01-2017** | ΑΝΑΛΥΣΗ ΠΕΡΙΠΤΩΣΕΩΝ [δ] ΨΗΦΙΑΚΗ ΣΥΜΜΕΤΟΧΙΚΟΤΗΤΑ- Η πολιτική για το Διαδίκτυο και τα Νέα Μέσα.- Η κοινωνία και η ‘οικονομία της γνώσης’.- Ηλεκτρονική διακυβέρνηση και διαφάνεια.-Ηλεκτρονική διαβούλευση πολιτών επί προτάσεων κυβερνητικής πολιτικής. Παραδείγματα, αξιοποιήσεις και εκβάσεις από τη συμβολή των πολιτών. - Διαδραστικότητα και ‘επανάσταση’ στη συμμετοχικότητα των πολιτών. Μορφές τρέχουσας οριζόντιας δικτύωσης και πολιτικής επικοινωνίας. - Η ‘Επανάσταση του Ελέγχου’ και οι φυγόκεντρες τάσεις στο Web 2.0 και στα ιστολόγια. - Διαφάνεια ψηφιακής προέλευσης: τα εγχειρήματα των wikileaks |
| **13.** **Πέμπτη****00-01-2017** | ΑΝΑΛΥΣΗ ΠΕΡΙΠΤΩΣΕΩΝ [ε] ΠΟΛΙΤΙΚΟΣ ΠΟΛΙΤΙΣΜΟΣ- Eνεργητική πολιτική επικοινωνία πολιτών ως πολιτικό αγαθό παρά ως οικονομικό προϊόν.-Πολιτική Κουλτούρα- Επικοινωνιακός εκδημοκρατισμός: θεσμοθετώντας τα ***Επικοινωνιακά Δικαιώματα των Πολιτών***. - Πολιτική δημοκρατία & παραγωγή πολιτικής επικοινωνιών υπέρ των Πολιτών στην εποχή των διαδραστικών δικτυακών Μέσων. Μελέτες περιπτώσεων πρόσβασης των πολιτών στη Δημόσια Σφαίρα των παραδοσιακών ΜΜΕ:  ι. Η περίπτωση του Ελληνικού Τύπου.  ιι Δικαίωμα Απάντησης / επανόρθωσης στην τηλεόραση κατά την Οδηγία ‘Τηλεόραση Χωρία Σύνορα’ και η εφαρμογή της στην Ελλάδα. - ΑΝΑΚΕΦΑΛΑΙΩΣΗ ΤΗΣ ΥΛΗΣ. |
|  |  |

**ΤΕΛΟΣ**

//////////////////////////

**ΧΡΟΝΟΔΙΑΓΡΑΜΜΑ - ΠΡΟΓΡΑΜΜΑ ΠΕΡΑΣΜΕΝΟΥ ΕΤΟΥΣ**

////

**[4] Αναλυτικό Χρονοδιάγραμμα Μαθημάτων**

|  |  |
| --- | --- |
| **Ημερομηνία** | **Περιγραφή Ενοτήτων της Ύλης** |
| **1.** **Πέμπτη****20-10-16** | Συνοπτική εισαγωγή στους σκοπούς και το περιεχόμενο του μαθήματος καθώς και στους επιδιωκόμενους μαθησιακούς στόχους και τις έννοιες-κλειδιά. |
| **2.** **Πέμπτη****27-10-16** | - Πολιτική: Ορισμοί και εννοιολογικές αποσαφηνίσεις.- Η διάκριση **Πολιτικής**, ως γένους, από τη **δημόσια, κυβερνητική πολιτική** και αυτής από μη-δημόσιες, άτυπες ή ιδιωτικές πρωτοβουλίες και μορφές ‘πολιτικής’.- Ποιοι είναι οι πρωταγωνιστές και οι δρώντες στην παραγωγή πολιτικής; Από ποιους παράγεται νόμιμα; Πώς εφαρμόζεται επιτυχώς; - Προϋποθέσεις ταυτοποίησης της δημόσιας πολιτικής: ι. γίνεται με δημόσια δαπάνηιι. στοχεύει υπέρ του δημοσίου / γενικού συμφέροντοςιιι. υπόκειται στην υποχρέωση δημόσιας λογοδοσίας, διαφάνειας και αξιολόγησης.- Προϋποθέσεις επιτυχίας ***υλοποίησης*** πολιτικών προγραμμάτων / εγχειρημάτων[ΕΞΕΤΑΣΤΕΑ ΥΛΗ: Κεφ. 1. M. Hill σσ. 1-27 **και** κεφ. 1. Καϊτατζή, (2010), ‘Μορφές και Μέσα Πολιτικής Επικοινωνίας’, σσ. 27-70, σημειώσεις παράδοσης].  |
| **3.****Πέμπτη****03-11-16** | - Δημόσια ‘επικοινωνιακή πολιτική’: Ορισμοί και αποσαφηνίσεις.- Ένταξη - συσχέτιση με τον πολιτισμό. - Πώς προκύπτουν και από ποιους καθορίζονται οι βασικές στοχοθεσίες κάθε προκρινόμενης επικοινωνιακής πολιτικής ή αντίστοιχα της ισχύουσας.- Συστημικές, δομικές ή συγκυριακές προκλήσεις για την υιοθέτηση / υλοποίηση επικοινωνιακής πολιτικής.- Η αρμοδιότητα και ικανότητα για παραγωγή πολιτικής σε αντιπαραβολή με τη θεωρία της ‘ημερήσιας θεματολογίας’ ('agenda setting theory', και με τη θεωρία της 'μη απόφασης / μη-πολιτικής (‘non-decision-making').[ΕΞΕΤΑΣΤΕΑ ΥΛΗ: Κεφ. 1. M. Hill σσ. 1-27 **και** κεφ. 1. Καϊτατζή, (2010), ‘Μορφές και Μέσα Πολιτικής Επικοινωνίας’, σσ. 27-70, σημειώσεις παράδοσης].  |
| **Πέμπτη****10-11-2016** | - Το Ευρωκοινοτικό πλαίσιο ως αφετηρία της ισχύουσας επικοινωνιακής πολιτικής. Τα περιθώρια δράσης των κρατών-μελών (Κ-Μ) της ΕΕ.- Τα αρμόδια ενωσιακά όργανα για τις διαδικασίες λήψης αποφάσεων.- Εντάσεις και επιπτώσεις της *ιδιάζουσας δυαδικότητα*ς στον τομέα της Πολιτικής του Πολιτισμού. - *Αρχή της Επικουρικότητας* και λήψη αποφάσεων πολιτικής στα εθνικά πολιτικά όργανα. Η σχέση μεταξύ εθνικού πολιτικού επιπέδου και υπερ-κρατικού, ενωσιακού επιπέδου. - Διερωτήσεις για τη βιωσιμότητα / αποτελεσματικότητα ενιαίων στοχεύσεων πολιτικής σε μια ευρεία, ετερογενή πολιτική ένωση, όπως η ΕΕ. [ΕΞΕΤΑΣΤΕΑ ΥΛΗ: Σημειώσεις παράδοσης **ή/και** κεφ. 1. βιβλίου S. Kaitatzi-Whitlock: ‘Europe’s Political Communication Deficit’, 2005.] |
| **5.** **Πέμπτη****17-11-2016** | [α]. Θεωρίες για τη διαδικασία λήψης αποφάσεων και την παραγωγή ***δημόσιας πολιτικής*** σύμφωνα με τους: ι. David Eastonιι. Aaron Wildavskiιιι. Michael Hill [ΕΞΕΤΑΣΤΕΑ ΥΛΗ: Κεφ. 1. M. Hill, σημειώσεις παράδοσης] |
| **6.** **Πέμπτη****24-11-16** | [β]. Κριτική αντιπαράθεση κλασικών θεωρητικών προσεγγίσεων για την **παραγωγή δημόσιας πολιτικής**, πρώτον, σε συνάρτηση με τη νομή της *δημόσιας* *εξουσίας* και της *ισχύος*. Δεύτερον, και ειδικότερα, με την προάσπιση της δημοκρατίας. ι. Robert Dahl ιι. Bachrach & Baratz ιιι. Steven Lukes-Ποιοι παρεμβαίνοντες τρίτοι νομιμοποιούνται να επηρεάζουν την κρατική πολιτική; Και ποιοι εν τέλει μπορούν -θεμιτά ή αθέμιτα- να το πράττουν; - Το φαινόμενο του lobbying: ο ρόλος του στην τρέχουσα επικοινωνιακή πολιτική. [ΕΞΕΤΑΣΤΕΑ ΥΛΗ: Κεφ. 2. M. Hill **ή εναλλακτικά: ‘**Εισαγωγή’ Καϊτατζή στο Βιβλίο του Lukes: ‘Εξουσία μια Ριζοσπαστική Θεώρηση’ και σημειώσεις παράδοσης]  |
| **7.** **Πέμπτη****01-12-2016** | - Η θεωρία περί 'πολιτιστικού ιμπεριαλισμού'.ι. Herbert Schillerii. Cees Hamelinkiii. Armand MattelartH ματαιωμένη πολιτική για τη Νέα Παγκόσμια Πληροφοριακή Τάξη (New World information and Communication Order (NΕWICO)) και η έκθεση McBride της UNESCO.- Ο ρόλος και τα όρια του σύγχρονου κράτους υπό καθεστώς **απορρύθμισης** και **αυτορρύθμισης** των αγορών, ως υπόβαθρο για την παραγωγή και υλοποίηση της σύγχρονης δημόσιας πολιτικής. -Οι προκλήσεις από το καθεστώς της παγκοσμιοποίησης των οικονομικών δομών. - Ο καταλυτικός ρόλος των παγκόσμιων πληροφοριακών / επικοινωνιακών υποδομών για τις εξελισσόμενες μεταλλάξεις.  |
| **8.** **Πέμπτη****08-12-2016** | - Σχέση **Πολιτικής, Πολιτικής Επικοινωνίας** και **Πολιτικής Επικοινωνιών (Επικοινωνιακής Πολιτικής):** - Η διαρκώς ανατροφοδοτούμενη σχέση επικοινωνιακής πολιτικής και πολιτικής επικοινωνίας.Ο φαύλος κύκλος εγκλωβισμού των πολιτικών από την επιλογή / επιβολή της **αυτορρύθμισης των μεντιακών αγορών.**-Πολιτική Δημοκρατία & Παραγωγή Πολιτικής Επικοινωνιών.- Θεσμοθετώντας τα ***Επικοινωνιακά Δικαιώματα των Πολιτών***- ‘Πολιτικός πολιτισμός’ και επικοινωνιακή πολιτική. [ΕΞΕΤΑΣΤΕΑ ΥΛΗ: Κεφ. 1. Καϊτατζή ‘Μορφές και Μέσα Πολιτικής Επικοινωνίας’, (2010), σσ. 27-70.]  |
| **9.** **Πέμπτη****15-12-2016** | ΑΝΑΛΥΣΗ ΠΕΡΙΠΤΩΣΕΩΝ [α] ΔΙΑ-ΣΥΝΟΡΙΑΚΗ ΤΗΛΕΟΡΑΣΗ- Η ‘Οδηγία Τηλεόραση Χωρίς Σύνορα’ (Ο-ΤΧΣ): Κεντρικοί στόχοι. ι. επικοινωνιακή πολιτική στον οπτικο-ακουστικό τομέα (τηλεόραση – κινηματογράφος). ιι. Πρωτοκαθεδρία της οικονομικής λειτουργίας των ΜΜΕ μέσω της υπερ-ενίσχυσης του κομβικού ρόλου της διαφήμισης.ιιι. Πρωτοκαθεδρία του κοινοτικού έναντι του εθνικού δικαίου.- Συγκρουσιακά ζητήματα και διακυβεύματα στην Ο-ΤΧΣ: στα Κ-Μ, στην ΕΕ και στο διεθνή στίβο. - Η κόντρα ΕΕ-ΗΠΑ σε ΓΚΑΤ/ΠΟΕ. - Το κρίσιμο ζήτημα της ‘συμμόρφωσης’ των κρατών-μελών της ΕΕ στο δίκαιο της χώρας εκπομπής, παρά στη χώρα λήψης σήματος. -Η Πολιτιστική Εξαίρεση. [ΕΞΕΤΑΣΤΕΑ ΥΛΗ: Άρθρο Καϊτατζή στο περιοδικό ‘**Σύγχρονα Θέματα’ (1998)** (στο φάκελο της διδάσκουσας στη βιβλιοθήκη) και σημειώσεις παράδοσης ]  |
| **10.** **Πέμπτη****22-12-2016** | ΑΝΑΛΥΣΗ ΠΕΡΙΠΤΩΣΕΩΝ [β] ΠΛΟΥΡΑΛΙΣΜΟΣ ΚΑΙ ΙΣΟΠΟΛΙΤΕΙΑ- Η ματαιωμένη πολιτική τη ΕΕ εναντίον της ιδιοκτησιακής συγκέντρωσης στους ιδιοκτήτες των οργανισμών ΜΜΕ και συσσώρευσης οικονομικής, επικοινωνιακής και πολιτικής δύναμης στην ΕΕ. Η εκτροπή της περίπτωσης Berlusconi.-Πολιτική Επικοινωνιακού Πλουραλισμού μέσω ελέγχου της ιδιοκτησιακής συγκέντρωσης.-Η πολιτική επικοινωνιακού πλουραλισμού και πολιτιστικής αυτοδιάθεσης μέσω ενίσχυσης των ραδιοτηλεοπτικών συστημάτων δημόσιου χαρακτήρα. - Η Πολιτική κατά της κατάχρησης της ‘επικοινωνιακής εξουσίας’ ή ‘περί ‘βασικού μετόχου’ στην Ελλάδα. Επικοινωνιακή πολιτική και το φαινόμενο της ‘Διαπλοκής’.[ΕΞΕΤΑΣΤΕΑ ΥΛΗ: [1] Άρθρο Καϊτατζή στο περιοδικό ‘**Σύγχρονα Θέματα’** (2011), [2] Άρθρο Καϊτατζή στο ‘Ζητήματα Επικοινωνίας’, ‘Επικοινωνιακή Πολιτική και Πολιτική Επικοινωνία: Επικίνδυνες Σχέσεις σε Φαύλο Κύκλο’, [3] άρθρο Καϊτατζή στο Marketing Week, ‘Το Κράτος Αδυνατεί Να τηρήσει τους Νόμους του’ και σημειώσεις παράδοσης (Τα υλικά είτε εντοπίζονται ηλεκτρονικά είτε βρίσκονται στο φάκελο της διδάσκουσας στη βιβλιοθήκη, είτε και τα δύο).  |
| **11.** **Πέμπτη****00-01-2017** | ΑΝΑΛΥΣΗ ΠΕΡΙΠΤΩΣΕΩΝ [γ] ΔΙΚΑΣΤΙΚΗ ΕΞΟΥΣΙΑ & ΠΟΛΙΤΙΚΗ -Τα Δικαστήρια ως εμπροσθοφυλακή στην παραγωγή ‘πρωτότυπης’ ή ρηξικέλευθης πολιτικής.- Διάσημες δικαστηριακές αποφάσεις και νομολογία με καταλυτικές επιδράσεις στην ασκούμενη επικοινωνιακή πολιτική της τελευταίας τριακονταετίας.- Ανώτατο δικαστήριο των ΗΠΑ, Ευρωπαϊκό Δικαστήριο Δικαιωμάτων του Ανθρώπου, (ΕΔΔΑ) και Δικαστήριο της Ευρωπαϊκής Κοινότητας (ΔΕΚ). |
| **12.** **Πέμπτη****00-01-2017** | ΑΝΑΛΥΣΗ ΠΕΡΙΠΤΩΣΕΩΝ [δ] ΨΗΦΙΑΚΗ ΣΥΜΜΕΤΟΧΙΚΟΤΗΤΑ- Η πολιτική για το Διαδίκτυο και τα Νέα Μέσα.- Η κοινωνία και η ‘οικονομία της γνώσης’.- Ηλεκτρονική διακυβέρνηση και διαφάνεια.-Ηλεκτρονική διαβούλευση πολιτών επί προτάσεων κυβερνητικής πολιτικής. Παραδείγματα, αξιοποιήσεις και εκβάσεις από τη συμβολή των πολιτών. - Διαδραστικότητα και ‘επανάσταση’ στη συμμετοχικότητα των πολιτών. Μορφές τρέχουσας οριζόντιας δικτύωσης και πολιτικής επικοινωνίας. - Η ‘Επανάσταση του Ελέγχου’ και οι φυγόκεντρες τάσεις στο Web 2.0 και στα ιστολόγια. - Διαφάνεια ψηφιακής προέλευσης: τα εγχειρήματα των wikileaks[ΕΞΕΤΑΣΤΕΑ ΥΛΗ: Κεφ. 12. Καϊτατζή-Γουίτλοκ, ‘Μορφές και Μέσα Πολιτικής Επικοινωνίας’, (2010), σσ. 489-537 και σημειώσεις παράδοσης]  |
| **13.** **Πέμπτη****00-01-2017** | ΑΝΑΛΥΣΗ ΠΕΡΙΠΤΩΣΕΩΝ [ε] ΠΟΛΙΤΙΚΟΣ ΠΟΛΙΤΙΣΜΟΣ- Eνεργητική πολιτική επικοινωνία πολιτών ως πολιτικό αγαθό παρά ως οικονομικό προϊόν.-Πολιτική Κουλτούρα- Επικοινωνιακός εκδημοκρατισμός: θεσμοθετώντας τα ***Επικοινωνιακά Δικαιώματα των Πολιτών***. - Πολιτική δημοκρατία & παραγωγή πολιτικής επικοινωνιών υπέρ των Πολιτών στην εποχή των διαδραστικών δικτυακών Μέσων. Μελέτες περιπτώσεων πρόσβασης των πολιτών στη Δημόσια Σφαίρα των παραδοσιακών ΜΜΕ:  ι. Η περίπτωση του Ελληνικού Τύπου.  ιι Δικαίωμα Απάντησης / επανόρθωσης στην τηλεόραση κατά την Οδηγία ‘Τηλεόραση Χωρία Σύνορα’ και η εφαρμογή της στην Ελλάδα. - ΑΝΑΚΕΦΑΛΑΙΩΣΗ ΤΗΣ ΥΛΗΣ. |
|  |  |

<http://www.tandfonline.com/loi/rjav20>